
***Jana Humeníková***

***Sniežik sneží, zima je,***

***všetko nám sneh prikryje.***

***Domy, stromy, lúky, stráne,***



***chystajte si deti sane.***

***Paľko, Peťko, poďte von!***

***Už je biely aj váš dom.***

***Katka, Zuzka, Zlatica,***

***volá na vás sanica.***

***Vločky malé ani máčik***

***budeže z vás snehuliačik!***


***Postaviť si snehuliaka***

***každého to veru láka.***

***A čo správna guľovačka?***

***Pre každého chlapca hračka.***

***Vyhrať ten boj s guľkami***



***túžia chlapci od vlani.***

***A ty Janko či máš strach***

***zdolať kopec na lyžiach?***

***Veď aj Rudko poniže***

***postavil sa na lyže.***

***Na dievčatá čaká ľad,***

***nevadí im jeho chlad.***

***Korčule má malá Jarka,***

***veľmi dobrá korčuliarka.***

***Také hry nám núka zima,***

***každá pekná, každá iná.***

***Ozýva sa džavot, smiech,***

***kým stráň zdobí biely sneh.***